Et trafikuheld på motorvejen nær Støvring gav store trafikale problemer tirsdag morgen. Det oplyser vagtchef ved Nordjyllands Politi Poul Badsberg. En personbil kørte af ukendte årsager op bag i en anden bil på motorvejen i sydgående retning omkring klokken 08.00, hvilket sendte begge biler ind i autoværnet. Bilerne kunne efterfølgende ikke køre fra ulykkesstedet, og uheldet endte med at trække en lang kø på motorvejen. Der skete dog ikke den store personskade ved uheldet, hvor kun den ene af de to bilister, havde nakkesmerter. Klokken 09.17 er bilerne blevet fjernet, og bilkøen er igen blevet afviklet.

Referat:
Et mindre trafikuheld tirsdag morgen gav lang kø på E45 i sydgående retning.